ΠΕΡΙΕΧΟΜΕΝΑ
ΑΠΟΦΑΣΕΙΣ
Αποδοχή πρότασης δωρεάς της εταιρείας «Διεθνής Αερολιμένας Αθηνών Α.Ε.» προς το Ελληνικό
Δημόσιο - Υπουργείο Προστασίας του Πολίτη.
Αποδοχή πρότασης δωρεάς του Διεθνούς Οργανισμού Μετανάστευσης (ΔΟΜ) προς το Ελληνικό
Δημόσιο - Υπουργείο Μετανάστευσης και Ασύλου.
Σύσταση διανεμητικού λογαριασμού του Συλλόγου Δικαστικών Επιμελητών (Ν.Π.Δ.Δ) Εφετείων
Αθήνας-Πειραιά-Θεσσαλονίκης-Αιγαίου-Βορείου
Αιγαίου-Δωδεκανήσου-Λαμίας-Εύβοιας.
ΑΠΟΦΑΣΕΙΣ
(1)
Αποδοχή πρότασης δωρεάς της εταιρείας «Διεθνής Αερολιμένας Αθηνών Α.Ε.» προς το Ελληνι-
κό Δημόσιο - Υπουργείο Προστασίας του Πολίτη.
Με την υπό στοιχεία 57524 ΕΞ 2025/2-4-2025 απόφαση της Προϊσταμένης της Γενικής Διεύθυνσης Δημόσιας
Περιουσίας και Κοινωφελών Περιουσιών του Υπουργείου
Εθνικής Οικονομίας και Οικονομικών, που εκδόθηκε σύμφωνα με το άρθρο 3 του ν. 4182/2013 και το άρθρο 109
του ν.  4622/2019, γίνεται αποδεκτή η υπ’  αρ. 9007/
11/105/17-12-2024 πρόταση δωρεάς της εταιρίας «Διεθνής Αερολιμένας Αθηνών Α.Ε.» προς το Ελληνικό Δημό-
σιο - Υπουργείο Προστασίας του Πολίτη - Αρχηγείο Ελληνικής Αστυνομίας, τεσσάρων (4) περιπολικών οχημάτων
λευκού χρωματισμού και δύο (2) οχημάτων ασφαλείας
ανοιχτού χρώματος, αξίας εκατόν εξήντα οκτώ χιλιάδων
ευρώ (168.000,00 €).
Η Προϊσταμένη
της Γενικής Διεύθυνσης
ΕΛΕΝΗ ΒΕΛΓΑΚΗ
(2)
Αποδοχή πρότασης δωρεάς του Διεθνούς Οργανισμού Μετανάστευσης (ΔΟΜ) προς το Ελλη-
νικό Δημόσιο - Υπουργείο Μετανάστευσης και
Ασύλου.
Με την υπό στοιχεία 57532 ΕΞ 2025/2-4-2025 απόφαση της Προϊσταμένης της Γενικής Διεύθυνσης Δημόσιας
Περιουσίας και Κοινωφελών Περιουσιών του Υπουργείου
Εθνικής Οικονομίας και Οικονομικών, που εκδόθηκε σύμφωνα με το άρθρο 3 του ν. 4182/2013 και του άρθρου 109
του ν.  4622/2019, γίνεται αποδεκτή η υπ’  αρ. 8704/
23-4-2024 πρόταση δωρεάς, του Διεθνούς Οργανισμού
Μετανάστευσης, προς το Ελληνικό Δημόσιο - Υπουργείο
Μετανάστευσης και Ασύλου, δύο κινητών ιατρικών μονάδων με τον εξοπλισμό τους, όπως περιγράφονται στο
συνημμένο Παράρτημα Α’ αυτής, αξίας εκατόν εβδομήντα οκτώ χιλιάδων ογδόντα εννέα ευρώ και είκοσι οκτώ
λεπτών (178.089,28 €).
Η Προϊσταμένη
της Γενικής Διεύθυνσης
ΕΛΕΝΗ ΒΕΛΓΑΚΗ
Ι
Αριθ.πρωτ: 18909οίκ
(3)
Σύσταση διανεμητικού λογαριασμού του Συλλόγου Δικαστικών Επιμελητών (Ν.Π.Δ.Δ) Εφετείων
Αθήνας-Πειραιά-Θεσσαλονίκης-Αιγαίου-Βορείου
Αιγαίου-Δωδεκανήσου-Λαμίας-Εύβοιας.
Ο ΥΠΟΥΡΓΟΣ ΔΙΚΑΙΟΣΥΝΗΣ
Έχοντας υπόψη:
1. Τις διατάξεις:
α) Του άρθρου 51 του Κώδικα Επιμελητών (ν. 2318/
1995, Α’ 126), όπως τροποποιήθηκε με το άρθρο 55 του
ν. 5016/2023 (Α’ 21),
β) του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1833
15.04.2025 09:02:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1833/14.04.2025
όπως διατηρείται σε ισχύ με την παρ. 22 του άρθρου 119
του ν. 4622/2019 (Α’ 133),
γ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
δ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ε) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και του
π.δ.  83/2019 «Διορισμός Υπουργών, Αναπληρωτών
Υπουργών και Υφυπουργών» (Α’ 121),
στ) του π.δ. 6/2021 «Οργανισμός του Υπουργείου Δικαιοσύνης» (Α’ 7).
2. Την υπ’ αρ. 36581οίκ./12-04-1991 απόφαση του αντιπροέδρου της Κυβέρνησης και Υπουργού Δικαιοσύνης
«Καθορισμός αποδιδόμενου ποσοστού στο Σύλλογο
Δικαστικών Επιμελητών Εφετείων Αθηνών-Πειραιά-Αιγαίου-Δωδεκανήσου» (Β’ 275).
3. Την από 7-6-2023 εισήγηση του Διοικητικού Συμβουλίου των Δικαστικών Επιμελητών (Ν.Π.Δ.Δ.) Εφετείων
Αθήνας - Πειραιά - Αιγαίου - Βορείου Αιγαίου - Δωδεκανήσου - Λαμίας - Ευβοίας επικυρωθείσα στις 30-9-2023
από τη Γενική Συνέλευση του Συλλόγου σύμφωνα με την
παρ. 1 του άρθρου 99 του ν. 2318/1995 (Α’ 126) με την
ειδική πλειοψηφία των δύο τρίτων (2/3) των παρόντων
μελών της.
4. Το από 11-03-2024 πρακτικό του Διοικητικού Συμβουλίου του Συλλόγου των Δικαστικών Επιμελητών
(Ν.Π.Δ.Δ.) του Εφετείου Θεσσαλονίκης.
5. Την ανάγκη σύστασης διανεμητικού λογαριασμού
του Συλλόγου Δικαστικών Επιμελητών (Ν.Π.Δ.Δ.) Εφετείων Αθήνας-Πειραιά-Θεσσαλονίκης-Αιγαίου-Βορείου
Αιγαίου-Δωδεκανήσου-Λαμίας-Εύβοιας.
6. Το γεγονός ότι από την έκδοση της παρούσας απόφασης δεν προκαλείται ουδεμία δαπάνη σε βάρος του
κρατικού προϋπολογισμού.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
8. Την υπ’  αρ. 18241/31-3-2025 εισήγηση του άρθρου 24 παρ. 5 του ν. 4270/2014 της Γενικής Διεύθυνσης
Οικονομικών και Διοικητικών Υπηρεσιών του Υπουργείου Δικαιοσύνης, αποφασίζουμε:
Άρθρο 1
Σύσταση ειδικού διανεμητικού λογαριασμού
Συστήνεται ειδικός διανεμητικός λογαριασμός στον
Σύλλογο Δικαστικών Επιμελητών (Ν.Π.Δ.Δ.) Εφετείων
Αθήνας - Πειραιά - Θεσσαλονίκης-Αιγαίου - Βορείου Αιγαίου - Δωδεκανήσου - Λαμίας - Ευβοίας, οι πόροι του
οποίου προέρχονται από την υποχρεωτική καταβολή
εισφορών με τη μορφή παρακράτησης των ενεργών
μελών του Συλλόγου. Το ποσοστό παρακράτησης, μετά
την αφαίρεση φόρου, ορίζεται για το σύνολο των κάτωθι
αναφερόμενων πράξεων ως εξής:
α) Για έκαστη εκτέλεση παρακράτηση 11% και για έκαστη επίδοση 3%,υπολογιζόμενη στην τιμή της Α’ ζώνης.
Στα πλέον του ενός ακίνητα που περιλαμβάνονται στην
ίδια κατασχετήρια έκθεση, παρακράτηση 11% βάσει
δικαιωμάτων.
β) Για τις λοιπές πράξεις, όπως έκδοση αποσπάσματος, διαπιστωτική έκθεση, αποβολή -εγκατάσταση και
για κάθε άλλη πράξη εκτέλεσης, παρακράτηση 11% με
σταθερή βάση υπολογισμού την αμοιβή των 300 ευρώ.
γ) Ο υπολογισμός του ποσοστού της επίδοσης θα γίνεται επί της τιμής της Α’ ζώνης για την κοινή διαδικασία
και για τον ΚΕΔΕ στην εκάστοτε ισχύουσα αμοιβή της
επίδοσης (εκτός χιλιομετρικής αποζημίωσης και λοιπών
δαπανών).
δ) Ο υπολογισμός του ποσοστού 11% στη διαδικασία
του ΚΕΔΕ θα γίνεται επί των δικαιωμάτων της κατάσχεσης που αναφέρονται στον πίνακα.
ε) Παρακράτηση υπέρ του Συλλόγου 3% επί του συνολικού προς απόδοση ετήσιου μερίσματος.
Άρθρο 2
Υπολογισμός μερίσματος
Το μέρισμα θα υπολογίζεται επί των πράξεων που
έχουν διενεργηθεί από τον εκάστοτε δικαστικό επιμελητή από την 1η Ιανουαρίου έως την 31η Δεκεμβρίου
εκάστου έτους, ανά Εφετείο του οικείου Συλλόγου,
όπως προβλέπεται στην παρ. 1 του άρθρου 34 του
ν. 2318/1995.
Άρθρο 3
Διανομή μερίσματος
Για τη διανομή του μερίσματος τηρείται ένας λογαριασμός ανά Εφετείο του οικείου Συλλόγου Δικαστικών
Επιμελητών, εκτός των Εφετείων Αθηνών - Πειραιά που
τηρείται ένας κοινός λογαριασμός. Η διανομή του μερίσματος πραγματοποιείται από την 1η Ιουνίου έως την
30ή Ιουνίου εκάστου έτους επί του συγκεντρωθέντος
προς απόδοση ποσού του προηγούμενου έτους.
Άρθρο 4
Απόδοση μερίσματος
1. Η είσπραξη του μερίσματος από τον Σύλλογο θα
γίνεται με την κατάθεσή των προς απόδοση ποσών από
τους υπόχρεους στους μερισματικούς λογαριασμούς που
τηρούνται ανά εφετείο του οικείου Συλλόγου Δικαστικών Επιμελητών έως το τέλος της τελευταίας εργάσιμης
ημέρας του επόμενου μήνα από τη λήξη κάθε τριμήνου
το οποίο ξεκινά την 1η Ιανουαρίου. Η δε διανομή των
παρακρατηθέντων ποσών θα γίνεται σύμφωνα με το
άρθρο 3 της παρούσας.
2. Ειδικά επί των αμοιβών που αφορούν στις επιδόσεις και τις λοιπές διαδικαστικές πράξεις της παρ. 2 του
άρθρου 1 του Κώδικα Δικαστικών Επιμελητών, οι οποίες
διενεργούνται για λογαριασμό:
α) Νομικών προσώπων που εμπίπτουν στην περ. α’ της
παρ. 1 του άρθρου 14 του ν. 4270/2014 (Α’ 143), β) Ο.Τ.Α.
α’ και β’ βαθμού, γ) επιχειρήσεων κοινής ωφελείας, δ) πιστωτικών ιδρυμάτων, ελληνικών και ξένων, ε) νομικών
προσώπων ιδιωτικού δικαίου, ελληνικών και αλλοδαπών, στα οποία εκχωρούνται η είσπραξη, η εξασφάλιση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1833/14.04.2025
και η διαχείριση απαιτήσεων πιστωτικών ιδρυμάτων ή
νομικών προσώπων στα οποία μεταβιβάζονται δικαιώματα και απαιτήσεις κατά των οφειλετών πιστωτικών
ιδρυμάτων, όπως εταιρειών διαχείρισης απαιτήσεων από
δάνεια και πιστώσεις (Ε.Δ.Α.Δ.Π.) και εταιρειών απόκτησης απαιτήσεων από δάνεια και πιστώσεις (Ε.Α.Α.Δ.Π.)
του ν. 4354/2015 (Α’ 176) και στ) κάθε ειδικό ή καθολικό
διάδοχο αυτών σύμφωνα με τον νόμο, θεσπίζεται υποχρέωση παρακράτησης των προβλεπόμενων ποσοστών
του άρθρου 1 της παρούσας και απόδοσής τους απευθείας από τον εντολέα, στο μερισματικό λογαριασμό του
άρθρου 3 που τηρείται ανά Εφετείο του οικείου Συλλόγου Δικαστικών Επιμελητών, έως το τέλος της τελευταί-
ας εργάσιμης ημέρας του επόμενου μήνα από τη λήξη
κάθε τριμήνου από την κατάθεση της πράξης ελέγχου
το οποίο ξεκινά την 1η Ιανουαρίου.
3. Σε περίπτωση καθυστέρησης απόδοσης των παρακρατούμενων ποσοστών από τα υπόχρεα πρόσωπα,
επιβάλλεται προσαύξηση ποσοστού 10% ανά καθυστερούμενη πράξη.
Άρθρο 5
Έλεγχος των παρακρατήσεων
1. Οι πράξεις επί των οποίων γίνεται παρακράτηση
υποβάλλονται προς έλεγχο στον οικείο Σύλλογο έως την
31η Ιανουαρίου του επόμενου έτους από αυτό στο οποίο
πρέπει να αποδοθούν. Ο έλεγχος μπορεί να διενεργείται
και ηλεκτρονικά.
2. Επιπλέον, το σύνολο των δικαστικών επιμελητών,
υποχρεούται να συνυποβάλλει στο Σύλλογο υπεύθυνη
δήλωση από 1η έως την 31η Ιανουαρίου εκάστου έτους,
στην οποία θα δηλώνεται ο κατά το προηγούμενο έτος:
α) ο συνολικός ετήσιος αριθμός επιδόσεων της κατά
τον Κ.Πολ.Δ. διαδικασίας, β) ο συνολικός ετήσιος αριθμός επιδόσεων κατά τον ΚΕΔΕ, γ) ο συνολικός ετήσιος
αριθμός ηλεκτρονικών επιδόσεων, δ) ο συνολικός ετήσιος αριθμός εκτελέσεων κατά τον ΚΕΔΕ, ε) ο συνολικός
ετήσιος αριθμός εκτελέσεων κατά τον Κ.Πολ.Δ., στ) ο συνολικός ετήσιος αριθμός των ματαιωθεισών επιδόσεων
και ζ) ο συνολικός ετήσιος αριθμός των ματαιωθεισών
ηλεκτρονικών επιδόσεων.
Άρθρο 6
Συγκρότηση ελεγκτικής επιτροπής
1. Συγκροτείται επιτροπή με σκοπό τον έλεγχο των
ετήσιων δηλώσεων των υπόχρεων δικαστικών επιμελητών. Η επιτροπή αυτή αποτελείται από δύο (2) Πρωτοδί-
κες της εφετειακής έδρας, στην οποία εδρεύει ο οικείος
σύλλογος δικαστικών επιμελητών, με τους αναπληρωτές
τους, καθώς και έναν (1) δικαστικό επιμελητή μέλος του
οικείου Συλλόγου, με τον αναπληρωτή του. Οι δικαστικοί
λειτουργοί ορίζονται μετά από πρόταση του προέδρου
του οικείου δικαστηρίου της έδρας του Συλλόγου και ο
δικαστικός επιμελητής μετά από πρόταση του προέδρου
του οικείου συλλόγου δικαστικών επιμελητών. Η θητεία
της ελεγκτικής επιτροπής είναι διετής. Η ελεγκτική επιτροπή συνεδριάζει το δεύτερο τρίμηνο κάθε έτους μετά
από έγγραφο αίτημα που απευθύνει ο πρόεδρους του διοικητικού συμβουλίου του οικείου συλλόγου δικαστικών
επιμελητών προς τον πρόεδρο του οικείου δικαστηρίου
που τους διόρισε και εκτάκτως μετά από έγγραφο αίτημα
του προέδρου ή μέλους του διοικητικού συμβουλίου του
οικείου συλλόγου δικαστικών επιμελητών σχετικό με
την ανάγκη έκτακτου ελέγχου των ετήσιων δηλώσεων
και εφόσον έχει ληφθεί προηγούμενη απόφαση του Διοικητικού Συμβουλίου. Ο οικείος Σύλλογος Δικαστικών
Επιμελητών υποχρεούται να διευκολύνει το έργο της
παρέχοντας όσα στοιχεία και ηλεκτρονικά μέσα διαθέτει.
2. Σε περίπτωση που από τον έλεγχο των ετήσιων δηλώσεων διαπιστωθεί ότι ο δικαστικός επιμελητής δολίως
προέβη σε αλλοίωση ή απόκρυψη αμοιβών υποκείμενες σε παρακράτηση, ασκείται η πειθαρχική δίωξη της
παρ. 2, εδάφιο θ του άρθρου 53 του ν. 2318/1995. Εφόσον μετά από την άσκηση πειθαρχική δίωξη εκδοθεί τε-
λεσίδικη απόφαση εις βάρος του δικαστικού επιμελητή ο
τελευταίος καθίσταται πρωτοφειλέτης έναντι του οικείου
Συλλόγου Δικαστικών Επιμελητών.
Άρθρο 7
Ειδικές περιπτώσεις
1. Επί αμοιβών που αφορούν επιδόσεις και λοιπές
διαδικαστικές πράξεις, οι οποίες διενεργούνται για λογαριασμό:
α) Νομικών προσώπων που εμπίπτουν στην περ. α’ της
παρ. 1 του άρθρου 14 του ν. 4270/2014 (Α’ 143), β) Ο.Τ.Α.
α’ και β’ βαθμού, γ) επιχειρήσεων κοινής ωφελείας, δ) πιστωτικών ιδρυμάτων, ελληνικών και ξένων, ε) νομικών
προσώπων ιδιωτικού δικαίου, ελληνικών και αλλοδαπών,
στα οποία εκχωρούνται η είσπραξη, η εξασφάλιση και η
διαχείριση απαιτήσεων πιστωτικών ιδρυμάτων ή νομικών
προσώπων στα οποία μεταβιβάζονται δικαιώματα και
απαιτήσεις κατά των οφειλετών πιστωτικών ιδρυμάτων,
όπως εταιρειών διαχείρισης απαιτήσεων από δάνεια και
πιστώσεις (Ε.Δ.Α.Δ.Π.) και εταιρειών απόκτησης απαιτήσεων από δάνεια και πιστώσεις (Ε.Α.Α.Δ.Π.) του ν. 4354/2015
(Α’ 176) και στ) κάθε ειδικό ή καθολικό διάδοχο αυτών,
σύμφωνα με τον νόμο, θεσπίζεται με την απόφαση της
παρ. 1 της παρούσας, υποχρέωση παρακράτησης του
ποσοστού και απόδοσής του απευθείας από τον εκάστοτε
εντολέα στο μερισματικό λογαριασμό που τηρείται ανά
Εφετείο του οικείου Συλλόγου Δικαστικών Επιμελητών,
εντός τριμήνου και ενημέρωση από τα ανωτέρω πιστωτικά ιδρύματα προς το Σύλλογο, ανά τρίμηνο.
2. Καταληκτική ημερομηνία καταβολής των παρακρατούμενων ποσών ορίζεται η 30ή Απριλίου εκάστου
έτους. Σε περίπτωση καθυστέρησης απόδοσης των
παρακρατούμενων ποσών από τα υπόχρεα πρόσωπα,
επιβάλλεται προσαύξηση σε ποσοστό 10% κατ’ έτος, η
έναρξη της οποίας θα ορίζεται από την 1η Μαΐου εκάστου έτους.
3. Ως υπόχρεα πρόσωπα ορίζονται:
1) Επί αμοιβών που αφορούν στις επιδόσεις και τις
λοιπές διαδικαστικές πράξεις οι οποίες διενεργούνται
για λογαριασμό: α) νομικών προσώπων που εμπίπτουν
στην περ. α’ της παρ. 1 του άρθρου 14 του ν. 4270/2014
(Α’ 143), ii) Ο.Τ.Α. α’ και β’ βαθμού, γ) επιχειρήσεων κοινής
ωφελείας, δ) πιστωτικών ιδρυμάτων, ελληνικών και ξένων, ε) νομικών προσώπων ιδιωτικού δικαίου, ελληνικών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1833/14.04.2025
και αλλοδαπών, στα οποία εκχωρούνται η είσπραξη, η
εξασφάλιση και η διαχείριση απαιτήσεων πιστωτικών
ιδρυμάτων ή νομικών προσώπων στα οποία μεταβιβάζονται δικαιώματα και απαιτήσεις κατά των οφειλετών
πιστωτικών ιδρυμάτων, όπως εταιρειών διαχείρισης απαιτήσεων από δάνεια και πιστώσεις (Ε.Δ.Α.Δ.Π.) και εται-
ρειών απόκτησης απαιτήσεων από δάνεια και πιστώσεις
(Ε.Α.Α.Δ.Π.) του ν. 4354/2015 (Α’ 176) και στ) κάθε ειδικό
ή καθολικό διάδοχο αυτών, σύμφωνα με τον νόμο, οι ως
άνω εντολείς, οι οποίοι θα αποδίδουν απευθείας στους
μερισματικούς λογαριασμούς που τηρείται ανά Εφετείο
του οικείου Συλλόγου Δικαστικών Επιμελητών και
2) Επί των υπολοίπων αμοιβών που αφορούν στις επιδόσεις και τις λοιπές διαδικαστικές πράξεις οι οποίες
διενεργούνται για λογαριασμό ιδιωτών, ο ενεργήσας
δικαστικός επιμελητής.
Άρθρο 8
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 2 Απριλίου 2025
Ο Υπουργός
ΓΕΩΡΓΙΟΣ ΦΛΩΡΙΔΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201833.pdf | Tokens: 13413]